|  |
| --- |
|  |
|  |
|  |
| **REPUBLIKA HRVATSKA** |
| **ŠIBENSKO-KNINSKA ŽUPANIJA** |

**GRAD SKRADIN**

**GRADSKO VIJEĆE**

KLASA: 012-03/21-01/1

URBROJ: 2182/03-02-23-3

Skradin, 30. studenoga 2023. godine

Na temelju članka 35. Zakona o lokalnoj i područnoj (regionalnoj) samoupravi („Narodne novine“, broj 33/01, 60/01-vjerodostojno tumačenje, 129/05, 109/07, 125/08, 36/09, 15/11, 144/12, 123/17, 98/19 i 144/20) i članka 34. Statuta Grada Skradina („Službeni vjesnik Šibensko-kninske županije“, broj 3/21, 15/22), Gradsko vijeće Grada Skradina, na 19. sjednici održanoj 30. studenoga 2023. godine, donosi

**STATUTARNU ODLUKU O IZMJENAMA I DOPUNAMA**

**STATUTA GRADA SKRADINA**

**Članak 1.**

U Statutu Grada Skradina („Službeni vjesnik Šibensko-kninske županije“, broj 3/21, 15/22), u članku 34. stavku 1. alineja 9., mijenja se i glasi:

„- uređuje ustrojstvo i djelokrug upravnog tijela Grada“

**Članak 2.**

Članak 68. mijenja se i glasi:

„Za obavljanje poslova iz samoupravnog djelokruga Grada Skradina utvrđenih zakonom i ovim Statutom te obavljanje povjerenih poslova državne uprave ustrojava se upravno tijelo Grada.

U obavljanju povjerenih poslova državne uprave, upravno tijelo ima ovlasti i obveze tijela državne uprave sukladno zakonu kojim se uređuje sustav državne uprave.

Ustrojstvo i djelokrug upravnog tijela, uređuje se posebnom odlukom Gradskog vijeća.

Upravnim tijelom upravlja pročelnik kojeg na temelju javnog natječaja imenuje gradonačelnik.“

-2-

**Članak 3.**

Članak 69. mijenja se i glasi:

„Upravno tijelo u okviru svoga djelokruga neposredno izvršava provođenje općih akata Gradskog vijeća i akata koje, sukladno posebnim zakonima, donosi gradonačelnik.“

**Članak 4.**

Članak 70. mijenja se i glasi:

„Upravno tijelo samostalno je u okviru svog djelokruga, a za zakonito i pravovremeno obavljanje poslova iz svoje nadležnosti odgovorno je Gradonačelniku.“

**Članak 5.**

Članak 71. mijenja se i glasi:

„Sredstva za rad upravnog tijela osiguravaju se u proračunu Grada.“

**Članak 6.**

Članak 91. mijenja se i glasi:

**„**Stručne i administrativne poslove za potrebe mjesnog odbora obavlja upravno tijelo Grada na način propisan općim aktom kojim se utvrđuje ustrojstvo i način rada upravnog tijela Grada.“

**Članak 7.**

Ovlašćuje se Komisija za Statut i Poslovnik da utvrdi i objavi pročišćeni tekst Statuta Grada Skradina.

**Članak 8.**

Ova Statutarna odluka stupa na snagu osmog dana od dana objave u „Službenom vjesniku Šibensko-kninske županije“.

**GRADSKO VIJEĆE**

**GRADA SKRADINA**

**PREDSJEDNICA**

Nadija Zorica, v.r.